钦定古今图书集成/明伦汇编/官常典/第771卷 > 册府元龟 > 太颠
## 钦定古今图书集成/明伦汇编/官常典/第771卷 > 册府元龟 > 太颠

按《史记·周本纪》：文王遵后稷、公刘之业，则古公、公季
之法，笃仁，敬老，慈少。礼下贤者，日中不暇食以待士。
士以此多归之。太颠、闳夭、散宜生、鬻子、辛甲，大夫之
徒皆往归之。崇侯虎谮西伯于殷纣曰：“西伯积善累
德，诸侯皆向之，将不利于帝。”帝纣乃囚西伯于羑里。
闳夭之徒患之，乃求有莘氏美女、骊戎之文马，有熊
九驷。他奇怪物，因殷嬖臣费仲而献之纣，纣大说，曰：
“此一物足以释西伯，况其多乎？”乃赦西伯，赐之弓矢
釜钺，使西伯得征伐。　武王即位十一年，遍告诸侯，
以东伐纣。至商国，散宜生、太颠、闳夭皆执剑以卫。